**VŠĮ SALANTŲ PSPC**

**DĖL KORUPCIJOS PASIREIŠKIMO TIKIMYBĖS**

**IŠVADA**

2022 - 11 - 16

 Vadovaujantis Lietuvos Respublikos korupcijos prevencijos įstatymo (toliau – KPĮ) 6 straipsniu, Lietuvos Respublikos Vyriausybės 2002 m. spalio 8 d. nutarimu Nr. 1601 patvirtinta Korupcijos rizikos analizės atlikimo tvarka, Lietuvos Respublikos specialiųjų tyrimų tarnybos direktoriaus 2011 m. gegužės 13 d. įsakymu Nr. 2-170 patvirtintomis Valstybės ar savivaldybės įstaigų veiklos sričių, kuriose egzistuoja didelė korupcijos pasireiškimo tikimybė, nustatymo rekomendacijomis, buvo atliktas korupcijos pasireiškimo tikimybės nustatymas.

 **Analizuotas laikotarpis: nuo 2021-01-01 iki 2021-12-31.**

 Korupcijos pasireiškimo tikimybės nustatymą atliko darbuotojas, atsakingas už korupcijos prevenciją ir kontrolės vykdymą, gyd. Tomas Skliuderis.

 **Atliekant korupcijos pasireiškimo tikimybę vertintos veiklos sritys:**

1. Sveikatos priežiūros veikla:
	1. Profilaktiniai sveikatos patikrinimai;
	2. Kompensuojamųjų vaistinių preparatų ir medicinos pagalbos priemonių skyrimas;
	3. Gydytojų konsultacinės komisijos veikla (toliau GKK).
2. Viešieji pirkimai.

Pasirinktos veiklos sritys - Kompensuojamų vaistinių preparatų ir medicinos pagalbos priemonių skyrimas, profilaktiniai sveikatos patikrinimai ir GKK veikla atitinka KPĮ 6 str. 4 dalies 4 punkto kriterijus; Viešieji pirkimai atitinka KPĮ 6 str. 4 dalies 5 punkto kriterijus;

1. **PADARYTA KORUPCINIO POBŪDŽIO NUSIKALSTAMA VEIKA.**

Nustatyta, kad nagrinėjamu laikotarpiu įstaigoje nebuvo užfiksuota KPĮ 2 str. 2 dalyje nurodytų korupcinio pobūdžio nusikalstamų veikų atvejų, ar kitų tapataus pobūdžio, tačiau mažiau pavojingų, teisės pažeidimų, už kuriuos būtų numatyta administracinė ar tarnybinė atsakomybė.

1. **PAGRINDINĖS FUNKCIJOS YRA KONTROLĖS AR PRIEŽIŪROS VYKDYMAS.**

Nustatyta, kad įstaigai nėra suteikta įgaliojimų vykdyti veiklą, skirtą prižiūrėti, kaip jiems nepavaldūs fiziniai ir/ar juridiniai asmenys laikosi įstatymų, kitų teisės aktų reikalavimų, bei neturi įgaliojimų vykdyti kontrolės funkcijas, nesusijusias su įstaigos vidaus administravimu.

**III. DARBUOTOJŲ FUNKCIJOS, UŽDAVINIAI, DARBO IR SPRENDIMŲ PRIĖMIMO TVARKA BEI ATSAKOMYBĖ NĖRA IŠSAMIAI REGLAMENTUOTI.**

Atliekant vertinimą nustatyta, kad įstaigos darbuotojų funkcijos, pareigos, teisės, atsakomybė yra reglamentuoti pareiginiuose nuostatuose, kokybės sistemos procedūrose. Priimant įstaigos vidaus teisės aktus, reglamentuojančius darbuotojų uždavinius, funkcijas, atsižvelgiama į nustatytus įstaigos padalinio uždavinius ir funkcijas. Darbuotojų veiklos ir sprendimų priėmimas, vidaus kontrolė yra nustatyta kokybės sistemos procedūrose. Įstaigoje patvirtintas darbuotojų elgesio kodeksas.

**IV. VEIKLA YRA SUSIJUSI SU LEIDIMŲ, NUOLAIDŲ, LENGVATŲ IR KITOKIŲ PAPILDOMŲ TEISIŲ SUTEIKIMU AR APRIBOJIMU.**

 Atliekant vertinimą nustatyta, kad įstaigai nėra suteikta įgaliojimų išduoti leidimų, licencijų, suteikti nuolaidų, lengvatų ar kitokių papildomų teisių, tačiau tokių įgaliojimų turi gydytojai, atliekant profilaktinius sveikatos tikrinimus, išrašant kompensuojamus medikamentus ir medicinos pagalbos priemones, bei GKK komisija, išduodant pažymas.

1. **Profilaktiniai sveikatos patikrinimai.**

 Vertinimo kriterijai: 2008-10-10Lietuvos Respublikos SAM įsakymas Nr. V-973 „Dėl transporto priemonių vairuotojų sveikatos tikrinimo“, 2013-07-23 Lietuvos Respublikos SAM įsakymas Nr. V-720 „ Dėl LR SAM 1997-04-24 įsakymo Nr. 221 „Dėl ligų ir sveikatos problemų, dėl kurių negalima tinkamai naudotis civiliniais ginklais, sąrašo ir asmenų norinčių įsigyti civilinį ginklą, medicininio patikrinimo tvarkos patvirtinimo“ pakeitimo“, Lietuvos Respublikos vyriausybės 2002-07-16 nutarimas Nr. 1145 „Darbai ir veiklos sritys, kuriose leidžiama dirbti darbuotojams tik iš anksto pasitikrinus ir vėliau periodiškai besitikrinančius ar neserga užkrečiamomis ligomis“, Lietuvos Respublikos Sveikatos apsaugos ministro 2009-12-29 įsakymas Nr. V-1072 „Asmenų dirbančių aplinkoje, kurioje galima profesinė rizika ( kenksmingų veiksnių poveikis ir/ar pavojingas darbas) privalomojo tikrinimo tvarka“ Lietuvos Respublikos Sveikatos apsaugos ministro 2014-03-15 įsakymas Nr. V-320 „ Dėl jūrininkų ir vidaus vandenų transporto specialistų ir motorinių pramoginių laivų ir kitų motorinių plaukiojimo priemonių laivavedžių sveikatos tikrinimo tvarkos aprašas“ , Lietuvos Respublikos 2009-12-23 įsakymas Nr. V-1062 patvirtintu „Traukinio mašinistų ir darbuotojų, kurių darbas susijęs su geležinkelio transporto eismu, sveikatos tikrinimo reikalavimų bei tvarkos aprašas“.

 Vertinant analizuota: Vyriausiojo gydytojo įsakymas 2009-09-26 Nr. 57-K „Dėl vairuotojų sveikatos tikrinimų“ ir gydytojų pareiginiai nuostatai.

 Buvo atrinkta ir patikrinta 50 asmens sveikatos istorijų F 025/a. Nustatyta, kad gydytojai patikrinimus atlieka prisilaikant SAM teisės aktų ir Vyriausiojo gydytojo įsakymu patvirtintų tvarkų.

Vertinimo metu neatitikimų nenustatyta.

1. **Kompensuojamų vaistinių preparatų ir medicinos pagalbos priemonių skyrimas.**

 Vertinimo kriterijai: 2004-04-20 Lietuvos Respublikos Medicinos praktikos įstatymas Nr. IX-2148, 2002-03-08 Lietuvos Respublikos Sveikatos apsaugos ministro įsakymas „Dėl vaistų receptų rašymo ir vaistų išdavimo (pardavimo)“ Nr. 112, 2017-03-24 Asmens sveikatos priežiūros paslaugų teikimo ir šių paslaugų išlaidų apmokėjimo privalomojo sveikatos draudimo fondo biudžeto lėšomis sutartis Nr. S2-2017-24

 Atliekant VšĮ Salantų PSPC Kompensuojamųjų vaistinių preparatų ir medicinos pagalbos priemonių (toliau MPP) skyrimo vertinimą, analizuota kaip vykdoma Medicinos praktikos įstatymo gydytojo profesinė teisė išrašyti receptus pagal Lietuvos Respublikos Sveikatos apsaugos ministro nustatytą tvarką, vaistinių preparatų skyrimo pagrįstumo ir išrašymo tvarkos pagal galiojančias taisykles bei reikalavimus:

 Analizuoti gydytojų pareiginiai nuostatai dėl teisėto ir pagrįsto kompensuojamojo vaistinio preparato bei MPP skyrimo, ar numatyta gydytojų atsakomybė už neteisėtą ir nepagrįstą minėtų vaistų bei MPP skyrimą.

Peržiūrėtas ir analizuotas Salantų PSPC ir Klaipėdos teritorinės ligonių kasos sudarytos sutarties sąlygų laikymasis dėl Asmens sveikatos priežiūros paslaugų teikimo ir šių paslaugų išlaidų apmokėjimo privalomojo sveikatos draudimo fondo biudžeto lėšomis;

Patikrinta 50 asmens sveikatos istorijų F 025/a ir nustatyta, kad gydytojai vadovaujasi ir laikosi kompensuojamų vaistinių preparatų skyrimo tvarkos:

 - Prieš išrašant kompensuojamuosius vaistus ir MPP, gydytojai patikrina, ar asmuo yra apdraustas privalomuoju sveikatos draudimu.

- Gydytojai išrašo apdraustajam elektroninius ir (ar) 3 formos ( išimties atvejams) receptus kompensuojamiesiems vaistams ir MPP tik teikiant asmens sveikatos priežiūros paslaugą.

 - Užtikrinama, kad elektroninius ir 3 formos (išimties atvejams) receptus kompensuojamiesiems vaistams ir MPP išrašytų gydytojas, turintis teisę verstis medicinos praktika.

- Nurodomi apdraustojo medicinos dokumentuose jam skirti ir išrašyti kompensuojamieji vaistai ir (ar) MPP ir įvedami į informacinę sistemą „Sveidra“ ( jei duomenys perduodami per šią informacinę sistemą) reikiami duomenys apie apsilankymus, kurių metu buvo išrašyta kompensuojamųjų vaistų ir (ar) MPP.

- Apdraustojo medicinos dokumentai pildomi tiksliai ir įskaitomai, laikantis teisės aktų reikalavimų.

 Atlikus vertinimą, nustatyta, kad, skiriant bei išrašant kompensuojamuosius vaistinius preparatus bei medicinos pagalbos priemones*,* yra laikomasi nustatytų reikalavimų ir reikšmingų neatitikimų nenustatyta.

1. **Gydytojų konsultacinės komisijos veikla.**

 Vertinimo kriterijai: Lietuvos Respublikos Sveikatos apsaugos ministro 2004-03-31

įsakymas Nr. V-172 „Dėl Lietuvos nacionalinės sveikatos sistemos sveikatos priežiūros įstaigos gydytojų konsultacinės komisijos nuostatų patvirtinimo“, Lietuvos Respublikos Sveikatos apsaugos ministro 2008-06-17 įsakymas Nr. V-596 „Dėl Lietuvos Respublikos Sveikatos apsaugos ministro 2004-03-31 įsakymo Nr. V-172 „Dėl Lietuvos nacionalinės sveikatos sistemos sveikatos priežiūros įstaigos gydytojų konsultacinės komisijos nuostatų patvirtinimo“ pakeitimo“, Lietuvos Respublikos Sveikatos apsaugos ministro 2010-07-09 įsakymas Nr. V-619 „Dėl Lietuvos Respublikos Sveikatos apsaugos ministro 2004-03-31 įsakymo Nr. V-172 „ Dėl Lietuvos nacionalinės sveikatos sistemos sveikatos priežiūros įstaigos gydytojų konsultacinės komisijos nuostatų patvirtinimo“ pakeitimo“.

 Atliekant vertinimą, patikrinti GKK išvadų žurnalai, 50 asmens sveikatos istorijų f 025/a.

 Nustatyta, kad GKK savo veikloje vadovaujasi Lietuvos Respublikos SAM įstatymais, įstaigos vidaus tvarkos dokumentais, GKK nuostatais. Dokumentacija ir žurnalai tvarkomi tinkamai.

Atlikus GKK komisijos veiklos srities analizę pagal teisės aktus, neatitikimų nenustatyta.

 **V. DAUGIAUSIA PRIIMA SPRENDIMUS, KURIEMS NEREIKIA KITOS VALSTYBĖS AR SAVIVALDYBĖS ĮSTAIGOS PATVIRTINIMO.**

 Nustatyta, kad įstaigai suteikti įgaliojimai savarankiškai priimti sprendimus, susijusius su viešaisiais pirkimais.

1. **Viešieji pirkimai.**

 Vertinimo kriterijai:Lietuvos Respublikos viešųjų pirkimų įstatymas, Lietuvos Respublikos civilinis kodeksas.

 Peržiūrėti ir analizuoti vyriausiojo gydytojo įsakymai, reglamentuojantys viešuosius pirkimus įstaigoje bei VšĮ Salantų PSPC viešųjų pirkimų taisyklės.

 Atliekant VšĮ Salantų PSPC veiklos Viešųjų pirkimų vertinimą, nustatyta, kad įstaigoje yra patvirtinta viešųjų pirkimų komisija, kuri laikosi darbo reglamento, teisės aktų reikalavimų. Kiekvienas komisijos narys yra pasirašę nešališkumo deklaraciją ir konfidencialumo pasižadėjimą. Mažos vertės pirkimus (priklausomai nuo pirkimų vertės) gali vykdyti pirkimo organizatoriai arba viešųjų pirkimų komisija. Vykdant viešuosius pirkimus, daugiau negu 80 procentų yra vykdyta elektroniniu būdu per Centrinę viešųjų pirkimų informacinę sistemą (CVP IS). Prieš kiekvieną supaprastintą atvirą konkursą CVP IS yra skelbiami techninių specifikacijų projektai, kad tiekėjai galėtų susipažinti ir pateikti pastabas ar pageidavimus dėl numatomų pirkimų techninės specifikacijos. Gavus skundų dėl komisijos priimtų sprendimų, komisija papildomai išanalizuoja gautas pretenzijas ir priima tinkamą sprendimą. Įvykus pirkimui, sudaromos viešojo pirkimo sutartys, kurios viešinamos kartu su laimėtojo pasiūlymu CVP IS.

 Įstaigoje yra paskirtas atsakingas už viešųjų pirkimų organizavimą asmuo, kuris planuoja einamųjų metų pirkimus. Įvertinus finansines galimybes ir poreikių būtinumą, sudaromas metinis pirkimo planas.

 Atlikus viešųjų pirkimų vertinimą, nustatyta, kad viešųjų pirkimų reikalavimų laikomasi.

**VI. NAUDOJAMA TARNYBOS PASLAPTĮ SUDARANTI INFORMACIJA.**

Įstaigoje nėra naudojama valstybės ar tarnybos paslaptį sudaranti informacija.

**VII. ANKSČIAU ATLIKUS KORUPCIJOS RIZIKOS ANALIZĘ, BUVO NUSTATYTA VEIKLOS TRŪKUMŲ.**

Anksčiau atlikus įstaigos korupcijos rizikos analizę nebuvo nustatyta veiklos trūkumų.

**IŠVADA:** Atlikus VšĮ Salantų PSPC korupcijos pasireiškimo tikimybės tyrimą, nustatyta, kad korupcijos pasireiškimo tikimybė yra minimali.

Vyriausiasis gydytojas Tomas Skliuderis